Olubankole Wellington

Olubankole Wellington (maarufu kwa jina lake la kisanii Banky W anatajwa katika filamu kama Banky Wellington; amezaliwa Marekani, 27 Machi 1981) ni mwimbaji, rapa, mwigizaji, mjasiriamali na mwanasiasa mwenye asili ya Nigeria.

 Maisha ya awali 
Familia yake ilirejea Nigeria alipokuwa na umri wa miaka mitano. Alianza kuimba akiwa mdogo katika kwaya ya kanisa lao. Kabila lake ni la Wayoruba.

 Elimu 
Wellington alipata elimu yake ya msingi jijini Lagos, Nigeria. Baadaye alisoma katika Shule ya Sekondari ya Home Science Association kwa elimu ya sekondari. Kisha alirejea kuendeleza masomo yake ya juu katika chuo cha Rensselaer Polytechnic Institute, New York, Marekani, kwa ufadhili wa masomo. Akiwa chuoni, mnamo mwaka 2002, alianzisha lebo ya muziki ya Empire Mates Entertainment (E.M.E). Pia aliwahi kufanya kazi katika GlobalSpec.

Mnamo mwaka 2009, aliondoka Marekani na kurejea Nigeria, ambako alianzisha rasmi lebo yake ya muziki jijini Lagos kwa kuwasaini wasanii kama Niyola, Shaydee, Skales, na Wizkid. Mnamo mwaka 2005, alitoa albamu yake ya kwanza ya studio iitwayo Back in the Building. Wimbo wake wa kwanza ulikuwa Ebute Metta.

Wellington pia ndiye aliyeandika wimbo wa kwanza wa matangazo wa kampuni ya simu ya Etisalat Nigeria ulioitwa "0809ja for Life".

 Albamu na Rekodi 
Albamu za studio
Back in the Building (2006)
Mr. Capable (2008)
The W Experience (2009)
R&BW (2013)
Songs About U (2017)
The Bank Statements (2021)
EPs
Undeniable (2003)

Albamu za mkusanyiko
 Empire Mates State of Mind (2012)

Marejeo

Jamii:Waimbaji wa Nigeria
Jamii:Waliozaliwa 1981
Jamii:Watu walio hai
Jamii:Wayoruba
Jamii:WikiMonthly Edit-a-thon Kilimanjaro